Alapvetően ahhoz, hogy valaki masszőr lehessen, én nem ajánlanék online masszázs tanfolyamot, ott kiemelten fontos a személyes jelenlét. Viszont én ezt a tanfolyamot már masszőrként dolgozó kollégáimnak készítettem, akiknek túlnyomó részben az elméleti tudásukat fogja növelni ez a képzés. Erre a célra pedig szerintem az online képzés nagyszerű megoldás, hisz bárhol, bármikor elvégezhető, vásárlástól számítva egy teljes éven át. Így nem kell alkalmazkodni se hozzám, se a többi tanulóhoz, mindenki a saját ütemében haladhat. Illetve azáltal, hogy nem élő szóban hangzik el az anyag, az embernek lehetősége van egy részt újra és újra átvenni, amíg nem válik magabiztossá a tudás. Illetve itt az sem fordulhat elő, hogy a nagy sietségben, amikor az oktató már három mondattal előrébb jár, mint mi a jegyzetünkben, valami fontos információ kimarad, esetleg összecsúszik és nem valós információt ad két félrehalott mondatfél. Mindenki a saját ütemében haladhat, a saját stílusában jegyzetelhet, tanulhat.